ai4bharat/Pralekha huggingface dataset:
প্রধানমন্ত্রীরদপ্তর
মার্কিন প্রতিরক্ষা ও বিদেশী সচিবদের সঙ্গে প্রধানমন্ত্রী নরেন্দ্র মোদীর সাক্ষৎ
নতুন দিল্লি, ২৭ অক্টোবর, ২০২০
মার্কিন যুক্তরাষ্ট্রের বিদেশ সচিব মাইকেল আর পম্পেও এবং প্রতিরক্ষা সচিব ডাঃ মার্ক টি এস্পার আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
তাঁরা মার্কিন রাষ্ট্রপতির পক্ষ থেকে প্রধানমন্ত্রীকে শুভেচ্ছা জানিয়েছেন। ২০২০ সালের ফেব্রুয়ারিতে রাষ্ট্রপতি ট্রাম্পের সফল সফরের কথা স্মরণ করে প্রধানমন্ত্রীও তাঁদের শুভেচ্ছা জানান।
সচিবরা প্রধানমন্ত্রীকে তাঁদের দ্বিপাক্ষিক বৈঠক এবং আজ অনুষ্ঠিত তৃতীয় ভারত-মার্কিন ২ + ২ বার্তালাপ সম্পর্কে অবহিত করেন। তাঁরা ভারতের সঙ্গে আরও দৃঢ় সম্পর্ক গড়ে তোলা এবং যৌথ দৃষ্টিভঙ্গি ও লক্ষ্য স্থির করে একত্রে কাজ করার জন্য মার্কিন যুক্তরাষ্ট্রের সরকারের আগ্রহের কথা ব্যক্ত করেন।
প্রধানমন্ত্রী তৃতীয় ২ + ২ সংলাপের সাফল্যের প্রশংসা করেন। সাম্প্রতিক সময়ে বিশ্ব কৌশলগত অংশীদারিত্বের দ্বিপাক্ষিক ক্ষেত্রে বহুমুখী বিকাশের বিষয়ে সন্তোষ প্রকাশ করে প্রধানমন্ত্রী উভয় দেশের মধ্যে আস্থার দৃঢ় ভিত্তি, অংশীদারিত্ব মূলক মূল্যবোধ এবং মানুষের সঙ্গে মানুষের গভীর সম্পর্কের কথা তুলে ধরেন।
CG/SS
(
উপ-রাষ্ট্রপতিরসচিবালয়
ঈদ-উল-আযহা উপলক্ষ্যে দেশবাসীকে উপরাষ্ট্রপতির শুভেচ্ছা
নয়াদিল্লি, ৯ জুলাই, ২০২২
উপরাষ্ট্রপতি শ্রী এম ভেঙ্কাইয়া নাইডু ঈদ-উল-আযহা উপলক্ষ্যে দেশবাসীকে শুভেচ্ছা জানিয়েছেন।
উপরাষ্ট্রপতির শুভেচ্ছা বার্তা :
“আমি ঈদ-উল-আযহা উপলক্ষ্যে দেশবাসীকে আন্তরিক শুভেচ্ছা ও অভিনন্দন জানাই।
চিরাচরিত উৎসাহ-উদ্দীপনায় উদযাপিত হচ্ছে ঈদ-উল-আযহা । এই উৎসব ঈশ্বরের প্রতি পরম ভক্তির নিদর্শন। এই উৎসবে দরিদ্র মানুষদের প্রতি সহানুভূতি দেখানো হয় এবং একে অন্যের সঙ্গে তাঁর ভাবনাকে ভাগ করে নেন এবং অন্যের খেয়াল রাখেন।
আমি আশা করি এই উৎসব, সমাজে একতা এবং ভ্রাতৃত্ববোধের ভাবনাকে শক্তিশালী করবে এবং একে অন্যের কাছাকাছি আসবেন।
আমি প্রার্থনা করি ঈদ-উল-আযহা’র মহান আদর্শে আমাদের জীবনে শান্তি ও সম্প্রীতি বৃদ্ধি পাক এবং দেশে সমৃদ্ধি আসুক।”
PG/CB/NS
(Visitor Counter : 76
ক্রেতা, খাদ্যএবংগণবন্টনমন্ত্রক
২০২০-২১ খরিফ মরশুমে ন্যূনতম সহায়ক মূল্যে ফসল ক্রয়
চলতি খরিফ মরশুমে ন্যূনতম সহায়ক মূল্যে ধান বিক্রয় করে ৪০.৫৩ লক্ষ কৃষক উপকৃত হবেন। এর মূল্য ৭০৩১১.৭৮ কোটি টাকা
নতুন দিল্লী, ১২ ডিসেম্বর, ২০২০
চলতি খরিফ মরশুমে সরকার কৃষকদের কাছ থেকে ন্যূনতম সহায়ক মূল্য ফসল সংগ্রহ অব্যাহত রেখেছে।
২০২০-২১ খরিফ মরশুমে বিভিন্ন রাজ্য এবং কেন্দ্রশাসিত অঞ্চলে কৃষকদের কাছ থেকে ন্যূনতম সহায়ক মূল্য ধান সংগ্রহ অব্যাহত রয়েছে। পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখণ্ড, তামিলনাডু, চন্ডিগড়, জম্মু-কাশ্মীর, কেরালা, গুজরাট, অন্ধপ্রদেশ, ওড়িশা, মধ্যপ্রদেশ, মহারাষ্ট্র এবং বিহার থেকে গত ১১ ডিসেম্বর পর্যন্ত ৩৭২.৪১ লক্ষ মেট্রিক টন ধান সংগ্রহ করা হয়েছে। গত বছর এই সময় পর্যন্ত এর পরিমাণ ছিল ৩০৮.৫৭ লক্ষ মেট্রিক টন। অর্থাৎ গত বছরের চেয়ে ২০.৬৮ লক্ষ মেট্রিক টন অতিরিক্ত ধান কৃষকদের কাছ থেকে সংগ্রহ করা হয়েছে। বর্তমান খরিফ মরশুমে ন্যূনতম সহায়ক মূল্যে যে পরিমাণ ধান সংগ্রহ করা হয়েছে তারমধ্যে পাঞ্জাব একাই করেছে ২০২.৭৭ লক্ষ মেট্রিক টন। যা মোট সংগ্রহের ৫৪.৪৫ শতাংশ।
সারাদেশে এ পর্যন্ত ন্যূনতম সহায়ক মূল্য ধান বিক্রি করে ৪০.৫৩ লক্ষ কৃষক উপকৃত হয়েছেন। মোট অর্থের পরিমাণ দাঁড়িয়েছে ৭০৩১১.৭৮ কোটি টাকা।
ধানের পাশাপাশি রাজ্যগুলির চাহিদা মেনে বর্তমান খরিফ মরশুমে ন্যূনতম সহায়ক মূল্য কৃষকদের কাছ থেকে ৪৮.১১ লক্ষ মেট্রিক টন ডাল ও তৈলবীজ সংগ্রহ করা হয়েছে। যার অধিকাংশই এসেছে তামিলনাডু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে। গত ১১ ডিসেম্বর পর্যন্ত সরকার নোডাল এজেন্সি মারফত ১৫৪৪২৩.৪৬ মেট্রিক টন মুগ, বিউলি, সয়াবিন, চিনাবাদাম সংগ্রহ করেছে। যার মূল্য ৮২৯.৫৭ কোটি টাকা।এর ফলে উপকৃত হয়েছেন তামিলনাডু, মহারাষ্ট্র, গুজরাট, হরিয়ানা এবং রাজস্থানের ৮৭০২৪ জন কৃষক।
ন্যূনতম সহায়ক মূল্য কাপাস তুলা সংগ্রহ করা হয়েছে পাঞ্জাব, হরিয়ানা, রাজস্থান, মধ্যপ্রদেশ, মহারাষ্ট্র, গুজরাট, তেলেঙ্গানা, অন্ধপ্রদেশ, ওড়িশা এবং কর্ণাটক থেকে। গত ১১ ডিসেম্বর পর্যন্ত মোট ৪৭৪৩১৪২ কটন বেলস যার মূল্য ১৩৮৭৯.২৭ কোটি টাকা। এর ফলে উপকৃত হয়েছেন ৯৩৭৩০০ জন কৃষক।
শ্রমওকর্মসংস্থানমন্ত্রক
‘উমঙ্গ অ্যাপ’-এর মাধ্যমে পেনশনারদের জন্য ‘ভিউ পেনশন পাসবুক’ পরিষেবা চালু করল ইপিএফও
নয়াদিল্লি, ৩ মে, ২০১৮
‘উমঙ্গ অ্যাপ’ নামে একটি নতুন পরিষেবা চালু করেছে কর্মচারী ভবিষ্যনিধি সংস্থা ইপিএফও। এই অ্যাপ-এ গিয়ে ‘ভিউ পাসবুক’ অপশনটি বেছে নিতে হবে। সেখানে পেনশনারের পিপিও নম্বর এবং জন্ম তারিখ উল্লেখ করার পর তাঁর নথিভুক্ত মোবাইল ফোন নম্বরে একটি ওটিপি চলে আসবে। ওটিপি-টি উল্লেখ করার পর ‘পেনশনার পাসবুক’-এ পেনশনারের নাম, জন্ম তারিখ, পেনশন জমা পড়ার সাম্প্রতিকতম তারিখ ইত্যাদি বিভিন্ন তথ্যের খোঁজ পাওয়া যাবে। অর্থবর্ষ অনুযায়ী কপি ডাউনলোড করে পাসবুক সম্পর্কিত সম্পূর্ণ তথ্যের হদিশ পাওয়া যাবে।
‘উমঙ্গ অ্যাপ’-এর মাধ্যমে অন্যান্য যে সমস্ত বৈদ্যুতিন পরিষেবা ইতিমধ্যেই চালু রয়েছে সেগুলি হল – সংশ্লিষ্ট কর্মচারীকেন্দ্রিক পরিষেবা, নিয়োগ কর্তাকেন্দ্রিক পরিষেবা, সাধারণ পরিষেবা এবং ই-কেওয়াইসি পরিষেবা।
CG/SKD/DM/…
(Visitor Counter : 81
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২০ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৩৭ কোটি ৬৭ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ৬ হাজার ৫৬৩ জন।
বর্তমানে কোভিড মুক্ত হওয়ার হার ৯৮.৩৯ শতাংশ, যা ২০২০-র মার্চ থেকে সর্বোচ্চ।
গত চব্বিশ ঘন্টায় আরোগ্য লাভ করেছেন ৮ হাজার ৭৭ জন।
সারা দেশে এ পর্যন্ত মোট সুস্থ হয়েছেন ৩ কোটি ৪১ লক্ষ ৮৭ হাজার ১৭ জন।
মোট সংক্রমিতের ১ শতাংশের কম, মাত্র ০.২৪ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ৮২ হাজার ২৬৭ জন, যা ৫৭২ দিনে সর্বনিম্ন।
দৈনিক সংক্রমিতের হার গত ৭৭ দিন ধরে ২ শতাংশের কম, আজ এই হার ০.৭৫ শতাংশ।
সাপ্তাহিক সংক্রমিতের হার ৩৬ দিন ধরে ১ শতাংশের নীচে রয়েছে, বর্তমানে ০.৬০ শতাংশ।
মোট নমুনা পরীক্ষা হয়েছে ৬৬ কোটি ৫১ লক্ষ।
CG/SS/SB
(Visitor Counter : 91
পেট্রোলিয়ামওপ্রাকৃতিকগ্যাসমন্ত্রক
ক্রমবর্ধমান ভূ-রাজনৈতিক পরিস্থিতির কারনে কেন্দ্রীয় সরকার বিশ্বব্যাপী জ্বালানি বাজারের পাশাপাশি সম্ভাব্য জ্বালানি সরবরাহ ব্যাঘাত হওয়ার বিষয়গুলি পর্যবেক্ষণ করছে
নতুন দিল্লি, ১৪ মার্চ, ২০২২
কেন্দ্রীয় পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি আজ রাজ্যসভায় এক লিখিত প্রশ্নের উত্তরে জানিয়েছেন যে, রাশিয়া এবং ইউক্রেনের মধ্যে বর্তমান রাজনৈতিক পরিস্থিতির ফলে বিশ্বব্যাপী অপরিশোধিত তেল এবং গ্যাসের দাম তীব্রভাবে বৃদ্ধি পেয়েছে।
ক্রমবর্ধমান ভূ-রাজনৈতিক পরিস্থিতির কারনে কেন্দ্রীয় সরকার বিশ্বব্যাপী জ্বালানি বাজারের পাশাপাশি সম্ভাব্য জ্বালানি সরবরাহের ব্যাঘাত হওয়ার বিষয়টি পর্যবেক্ষণ করছে।
২০২১ সালের নভেম্বরে মুদ্রাস্ফীতির চাপ নিয়ন্ত্রণে রাখার জন্য কেন্দ্রীয় সরকার প্রধান শক্তি গ্রাহক বা এনার্জি কনজিউমারদের সাথে পরামর্শ করে এবং সমান্তরালভাবে তার জমানো পেট্রোলিয়াম থেকে পাঁচ মিলিয়ন ব্যারেল ছাড়তে সম্মত হয়েছিল।
বাজারে যে অস্থিরতা চলছে তা স্থিতিশীল রেখে অপরিশোধিত তেলের দাম বৃদ্ধি নিয়ন্ত্রণ করা দরকার বলে সরকার মনে করছে। এ বিষয়ে যথাযথ ব্যবস্থা নিতে কেন্দ্রীয় সরকার প্রস্তুত।
পেট্রোল এবং ডিজেলের দাম যথাক্রমে ২৬ জুন ২০১০ এবং ১০ অক্টোবর ২০১৪ থেকে বাজার নির্ধারিত হয়েছে। এরপর থেকে পাবলিক সেক্টর অয়েল মার্কেটিং কোম্পানি তাদের আন্তর্জাতিক পণ্যের মূল্য, বিনিময় হার, কর পরিকাঠামো, অভ্যন্তরীণ মালবাহী এবং অন্যান্য খরচ উপাদান গুলির সাথে সামঞ্জস্য রেখে পেট্রোল এবং ডিজেলের মূল্য নির্ধারণের বিষয়ে যথাযথ সিদ্ধান্ত নেয়।
কেন্দ্রীয় সরকার পেট্রোল এবং ডিজেলের ওপর কেন্দ্রীয় আবগারি শুল্ক কমিয়েছে। ২০২১ সালের ৪ নভেম্বর থেকে প্রতি লিটারে ৫ এবং ১০ টাকা কমানো হয়েছে। এর উদ্দেশ্য হল অর্থনীতির গতি আরো বৃদ্ধি করা এবং মুদ্রাস্ফীতি নিয়ন্ত্রণে রাখা যাতে দরিদ্র ও মধ্যবিত্তরা উপকৃত হন। পরবর্তীকালে অনেক রাজ্য এবং কেন্দ্রশাসিত অঞ্চল পেট্রোল এবং ডিজেলের উপর ভ্যাট কমিয়েছে।
দেশে এলপিজির দাম সৌদি চুক্তি মূল্যের উপর ভিত্তি করে। যা এলপিজির আন্তর্জাতিক মূল্যের মানদন্ড। এর দাম ২০২০ সালের এপ্রিল থেকে ২০২২ সালের ফেব্রুয়ারি পর্যন্ত প্রায় ২২৮ শতাংশ বৃদ্ধি পেয়েছে। তবে কেন্দ্রীয় সরকার এলপিজি ব্যবহারকারী উপভোক্তাদের এই মূল্যবৃদ্ধি থেকে অনেকটাই স্বস্তিতে রেখেছে।
CG/SB
(Visitor Counter : 108
প্রধানমন্ত্রীরদপ্তর
বিশিষ্ট সাংবাদিক রোহিত সার্দানার প্রয়াণে প্রধানমন্ত্রীর শোক প্রকাশ
নয়াদিল্লি, ৩০ এপ্রিল, ২০২১
প্রধানমন্ত্রী শ্রী নরেন্দ্র মোদী বিশিষ্ট সাংবাদিক রোহিত সার্দানার প্রয়াণে শোক প্রকাশ করেছেন।
এক ট্যুইটে শ্রী মোদী বলেছেন, “রোহিত সার্দানা খুব তাড়াতাড়ি আমাদের ছেড়ে গেলেন। প্রাণশক্তিতে ভরপুর, ভারতের অগ্রগতির ব্যাপারে অত্যন্ত উৎসাহী ও দরদী ব্যক্তিত্ব হিসাবে রোহিত’কে অনেকেই স্মরণ করবেন। গণমাধ্যম দুনিয়ায় তাঁর অকাল প্রয়াণ বড় শূন্যস্থান সৃষ্টি করেছে। তাঁর পরিবার, বন্ধু ও অনুগামীদের প্রতি আমার সমবেদনা। ওম শান্তি”!
SC/BD/SB
(
ক্রেতা, খাদ্যএবংগণবন্টনমন্ত্রক
রাজ্য ও কেন্দ্রশাসিত অঞ্চলগুলির খাদ্য মন্ত্রীদের সঙ্গে শ্রী পীযূষ গোয়েল-এর বৈঠক হবে
নতুন দিল্লি, ২৪ নভেম্বর, ২০২১
উপভোক্তা বিষয়ক, খাদ্য ও গণবন্টন মন্ত্রকের আওতাধীন খাদ্য ও গণবন্টন বিভাগ আগামীকাল নতুন দিল্লিতে সর্বভারতীয় স্তরে খাদ্য মন্ত্রীদের এক বৈঠকের আয়োজন করেছে। এই বৈঠকে পৌরোহিত্য করবেন কেন্দ্রীয় বাণিজ্য ও শিল্প, উপভোক্তা বিষয়ক, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল। বৈঠকে সমস্ত রাজ্য ও কেন্দ্রশাসিত অঞ্চলের খাদ্য মন্ত্রীদের সঙ্গে কমিউনিটি কিচেনের সমস্যা এবং অন্যান্য বিষয় নিয়ে আলোচনা হবে।
ক্ষুধা ও অপুষ্টির বিরুদ্ধে লড়াইয়ে সারা দেশে কমিউনিটি কিচেনের ধারণা প্রতিষ্ঠা, দরিদ্র ব্যক্তিদের খাদ্য সরবরাহ করার জন্য প্রয়োজনীয় প্রকল্প বাস্তবায়ন এবং গণবন্টন ব্যবস্থাপনার বাইরে থাকা ব্যক্তিদের জন্য একটি জাতীয় খাদ্য গ্রিড তৈরি করার বিষয়ে সুপ্রিম কোর্টে একটি রিট পিটিশন দায়ের করা হয়।
সুপ্রিম কোর্ট কেন্দ্রীয় সরকারকে তিন সপ্তাহের মধ্যে রাজ্য ও কেন্দ্রশাসিত অঞ্চলগুলির জন্য একটি মান সম্মত মডেল কমিউনিটি কিচেন প্রকল্প চালু করার নির্দেশ দিয়েছে। আদালত সমস্ত রাজ্য ও কেন্দ্রশাসিত অঞ্চলগুলিকে কেন্দ্রীয় সরকারের সংগঠিত সভায় উপস্থিত থাকা এবং উক্ত প্রকল্প চালু করার জন্য তাদের সহযোগিতা করার নির্দেশ দিয়েছে।
বৈঠক চলাকালীন মডেল কমিউনিটি কিচেন প্রকল্প, এক দেশ এক রেশন কার্ড বাস্তবায়নের পরিস্থিতি, রেশন কার্ডের সঙ্গে আধার যোগ, বায়োমেট্রিকের সাহায্যে রেশন দোকান থেকে রেশন সামগ্রী সংগ্রহ ইত্যাদি বিষয় নিয়ে আলোচনা হবে। উল্লেখ্য, এর আগে গত ২১ নভেম্বর খাদ্য ও গণবন্টন দপ্তরের সচিব মডেল কমিউনিটি কিচেন প্রকল্পের বিষয় নিয়ে সমস্ত রাজ্য ও কেন্দ্রশাসিত অঞ্চলগুলির মুখ্যসচিব এবং খাদ্য সচিবদের সঙ্গে বৈঠক করেছিলেন।
CG/SS/SKD/
(Visitor Counter : 93
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৭ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৯ কোটি ৬৩ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১১ লক্ষ ৮ হাজার ৯৩৮।
দেশে সুস্পষ্টভাবে করোনায় আক্রান্তের হার বর্তমানে ২.৬২ শতাংশ।
সুস্থতার হার বর্তমানে ৯৬.১৯ শতাংশ।
দেশে গত ২৪ ঘণ্টায় সুস্থ হয়েছেন ১ লক্ষ ৯৯ হাজার ৫৪ জন। এর ফলে, মোট সুস্থতার সংখ্যা ৪ কোটি ৬ লক্ষ ৬০ হাজার ২০২।
দেশে গত ২৪ ঘণ্টায় নতুন করে আক্রান্ত ৮৩ হাজার ৮৭৬ জন।
দৈনিক-ভিত্তিতে আক্রান্তের হার ৭.২৫ শতাংশ।
সাপ্তাহিক-ভিত্তিতে আক্রান্তের হার ৯.১৮ শতাংশ।
এ পর্যন্ত নমুনা পরীক্ষা করা হয়েছে ৭৪ কোটি ১৫ লক্ষ; গত ২৪ ঘণ্টায় নমুনা পরীক্ষা হয়েছে ১১ লক্ষ ৫৬ হাজার ৩৬৩টি।
CG/BD/SB
(Visitor Counter : 81
মানবসম্পদবিকাশমন্ত্রক
এক ভারত শ্রেষ্ঠ ভারত কর্মসূচির অগ্রগতি নিয়ে পর্যালোচনা করলেন মন্ত্রী গোষ্ঠীর সদস্যরা
নতুন দিল্লি, ৩১ ডিসেম্বর, ২০২০
এক ভারত শ্রেষ্ঠ ভারত- এর অগ্রগতি পর্যালোচনার জন্য কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্কের সভাপতিত্বে মন্ত্রিগোষ্ঠী একটি উচ্চ পর্যায়ের বৈঠক করেছে।
ওই বৈঠকে কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকার, যুব ও ক্রীড়াবিষয়ক দপ্তরের রাষ্ট্রমন্ত্রী শ্রী কিরেন রিজেজু, সংস্কৃতি ও পর্যটন বিষয়ক রাষ্ট্রমন্ত্রী সিং প্যাটেল উপস্থিত ছিলেন। এছাড়াও বিভিন্ন মন্ত্রকের সচিব ও আধিকারিকরা বৈঠকে অংশ নেন।
শ্রী পোখরিয়াল তার বক্তব্য তুলে ধরেন যে, প্রধানমন্ত্রী শ্রী নরেন্দ্র মোদি, এক ভারত শ্রেষ্ঠ ভারত কর্মসূচিটি দেশবাসীকে যেমন ঐক্যবদ্ধ করবে তেমনি সম্প্রীতি ও বন্ধনকে উন্নত করবে বলে মত প্রকাশ করেছেন। গত ২৫ অক্টোবর "মন কি বাত" চলাকালীন প্রধানমন্ত্রী তার দেশবাসীকে এক ভারত শ্রেষ্ঠ ভারত ওয়েবসাইটটি দেখার এবং ওয়েবসাইটের রেসিপি কর্নারে তাদের স্থানীয় খাবারগুলি আপলোড করার জন্য আবেদন জানিয়েছিলেন।
কেন্দ্রীয় শিক্ষা মন্ত্রী আরও জানান যে, এই কর্মসূচি প্রসঙ্গে দেশের মানুষ তাঁদের আগ্রহ প্রকাশ করেছেন এবং সক্রিয়ভাবে অংশ নিয়েছেন। এক ভারত শ্রেষ্ঠ ভারত পোর্টালে এক হাজারেরও বেশি রেসিপি আপলোড করা হয়েছে।
শিক্ষামন্ত্রী বলেন, ভারতবর্ষের স্বাধীনতার ৭৫ তম বর্ষপূর্তি স্মরণীয় করে রাখতে এক ভারত শ্রেষ্ঠ ভারত কর্মসূচিকে আরও জোরদার করা হবে। এজন্য নতুন কিছু উদ্যোগ নেওয়া হবে।
নতুন শিক্ষানীতি প্রসঙ্গে বলতে গিয়ে কেন্দ্রীয় শিক্ষামন্ত্রী বলেন, শিক্ষার্থীদের নানান ক্রিয়া-কলাপের সাথে জড়িত করে বিভিন্ন ভাষা শেখার ওপর জোর দেওয়া হয়েছে। যাতে তারা নানা ভাষা আরো ভালো বোঝার অধিকারী হয়। মন্ত্রী বলেন, "আজ কা বাক্য" একটি খুব ভাল উদ্যোগ যা আরো মজবুত ও শক্তিশালী করা দরকার।
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর দেশের মানুষের কাছে এক ভারত শ্রেষ্ঠ ভারত- একটি ব্র্যান্ডিং হওয়া উচিত বলে মত প্রকাশ করেন।
শ্রী প্রহ্লাদ সিং প্যাটেল জানান, এক ভারত শ্রেষ্ঠ ভারত কর্মসূচির প্রচারের জন্য তাঁর মন্ত্রণালয় ইতিমধ্যে দেশের একশটি পর্যটন স্থানকে চিহ্নিত করেছে। সেখানে বিভিন্ন শিক্ষা প্রতিষ্ঠানগুলোকে এ বিষয়ে কাজে লাগানো হবে।
অপর কেন্দ্রীয় মন্ত্রী শ্রী কিরেন রিজিজু বলেন, জাতীয় যুব সংহতি শিবির সারা দেশের যুবকদের মধ্যে এক ভারত শ্রেষ্ঠ ভারত কর্মসূচি রূপায়নের একটি শক্তিশালী হাতিয়ার।
প্রধানমন্ত্রীরদপ্তর
প্রধানমন্ত্রী সিকিম, অরুণাচল প্রদেশ ও ত্রিপুরায় ইন্টিগ্রেটেড কমান্ড অ্যান্ড কন্ট্রোল সেন্টারের শিলান্যাস করলেন
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদী নতুন দিল্লি থেকে ভিডিও কনফারেন্সের মাধ্যমে উত্তর-পূর্বাঞ্চলের পাঁচটি স্মার্ট শহরের জন্য ইন্টিগ্রেটেড কমান্ড ও কন্ট্রোল সেন্টারের শিলান্যাস করেন।
শ্রী মোদী ডিজিটাল পদ্ধতিতে সিকিমের নামচি ও গ্যাংটক; অরুণাচল প্রদেশের ইটানগর ও পাসিঘাট এবং ত্রিপুরার আগরতলা শহরে কমান্ড ও কন্ট্রোল সেন্টার নির্মাণের জন্য ফলকের আবরণ উন্মোচন করেন।
CG/BD/SB
(Visitor Counter : 90
প্রধানমন্ত্রীরদপ্তর
মহারাষ্ট্রে এক হাসপাতালে অগ্নিকান্ডের দরুণ প্রাণহানির ঘটনায় প্রধানমন্ত্রীর শোক প্রকাশ
নতুন দিল্লি, ৬ নভেম্বর, ২০২১
প্রধানমন্ত্রী শ্রী নরেন্দ্র মোদী মহারাষ্ট্রে আহমেদনগরে এক হাসপাতালে অগ্নিকান্ডের দরুণ বহু প্রাণহানির ঘটনায় গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, "মহারাষ্ট্রে আহমেদনগরে এক হাসপাতালে অগ্নিকান্ডের দরুণ প্রাণহানির ঘটনায় মর্মাহত। শোকসন্তপ্ত পরিবারগুলির প্রতি সমবেদনা। আহতদের দ্রুত আরোগ্য কামনা করি।"
CG/BD/AS/
(
প্রধানমন্ত্রীরদপ্তর
কোয়াড নেতৃবৃন্দের বৈঠকে প্রধানমন্ত্রীর অংশগ্রহণ
নয়াদিল্লি, ২০ মে, ২০২৩
অস্ট্রেলিয়ার প্রধানমন্ত্রী অ্যান্থনি অ্যালবানিজ, জাপানের প্রধানমন্ত্রী ফুমিও কিশিদা এবং মার্কিন প্রেসিডেন্ট জোসেফ বাইডেনের সঙ্গে জাপানের হিরোশিমায় ২০ মে অনুষ্ঠিত কোয়াড নেতৃবৃন্দের শীর্ষ বৈঠকে অংশ নেন প্রধানমন্ত্রী শ্রী নরেন্দ্র মোদী।
গণতান্ত্রিক মূল্যবোধ এবং কৌশলগত স্বার্থরক্ষার পাশাপাশি তাঁদের মধ্যে ভারত-প্রশান্ত মহাসাগরীয় অঞ্চলের উন্নয়ন নিয়ে ফলপ্রসূ আলোচনা হয়েছে। ভারত-প্রশান্ত মহাসাগরীয় অঞ্চলকে অবাধ ও মুক্ত এলাকা হিসেবে গড়ে তোলার ব্যাপারে তাঁরা সার্বভৌমত্বের নীতি, আঞ্চলিক সংহতি ও বিভিন্ন বিরোধের শান্তিপূর্ণ সমাধানের ওপর জোর দেন।
ভারত-প্রশান্ত মহাসাগরীয় অঞ্চলের সহনশীলতাকে মজবুত করা ও সমৃদ্ধির লক্ষ্যে তাঁরা এই এলাকার উন্নয়নে নিম্নলিখিত উদ্যোগগুলি নেওয়ার কথা ঘোষণা করেছেন :
 ক্লিন এনার্জি সাপ্লাই চেইনস বা পুনর্নবীকরণযোগ্য শক্তি সরবরাহ শৃঙ্খল গড়ে তোলার উদ্যোগ গ্রহণ যা ভারত-প্রশান্ত মহাসাগরীয় অঞ্চলে বিদ্যুৎক্ষেত্রে পরিবর্তনের ব্যাপারে গবেষণা ও উন্নয়নে সহায়ক হবে।
 স্ব স্ব দেশে প্রবহমান পরিচালন ব্যবস্থা ও মজবুত পরিকাঠামো গড়ে তোলার লক্ষ্যে নীতি নির্ধারকদের সহায়তার জন্য ‘কোয়াড ইনফ্রাস্ট্রাকচার ফেলোশিপ প্রোগ্রাম’ বা কোয়াড পরিকাঠামো বৃত্তিপ্রদান কর্মসূচি চালু করা।
 সমুদ্রের তলদেশে জটিল কেবল নেটওয়ার্কের সুরক্ষা ও রক্ষণাবেক্ষণের জন্য কোয়াড-এর বিশেষজ্ঞদের মিলিত উদ্যোগ গড়ে তোলা।
 প্রশান্ত মহাসাগরীয় অঞ্চলের পালাউ-এ ছোটমাপের ওপেন রেডিও অ্যাক্সেস নেটওয়ার্ক  গড়ে তোলার জন্য কোয়াড সহায়তা।
 কৌশলগত প্রযুক্তির ক্ষেত্রে লগ্নির পথ সুগম করতে ‘কোয়াড ইনভেস্টর্স নেটওয়ার্ক’ গড়ে তোলা হয়েছে।
 সামুদ্রিক এলাকা ব্যবহারের ক্ষেত্রে সচেতনতার গড়ে তোলার লক্ষ্যে গত বছর টোকিও বৈঠকে গৃহীত ভারত-প্রশান্ত মহাসাগরীয় অংশীদারিত্বকে স্বাগত জানিয়েছেন নেতৃবৃন্দ। এই কর্মসূচির মাধ্যমে দক্ষিণ-পূর্ব ও প্রশান্ত মহাসাগরীয় অঞ্চলের দেশগুলির মধ্যে উল্লেখযোগ্য তথ্য বিনিময়ের উদ্যোগ নেওয়া হয়েছে এবং খুব শীঘ্রই ভারত মহাসাগর অঞ্চলকে এর অন্তর্ভুক্ত করা হবে। প্রধানমন্ত্রী চাহিদা-ভিত্তিক উন্নয়নে ভারতের দৃষ্টিভঙ্গির কথা তুলে ধরেন।
বৈঠকে উপস্থিত নেতৃবৃন্দ রাষ্ট্রসঙ্ঘের সংহতি রক্ষার প্রয়োজনীয়তার ব্যাপারে একমত হন। রাষ্ট্রসঙ্ঘের নিরাপত্তা পরিষদে স্থায়ী এবং অস্থায়ী সদস্যপদের সম্প্রসারণ এবং এর বহুমুখী সংস্কারে ধারাবাহিক প্রয়াস চালিয়ে যাওয়ার ব্যাপারে তাঁরা সহমত হন।
প্রধানমন্ত্রী কোয়াড-এর গঠনমূলক বিষয়গুলিকে সংহত করার ওপর জোর দেন। সেইসঙ্গে, নিয়মিত মতবিনিময়ের ব্যাপারে একমত হন কোয়াড নেতৃবৃন্দ। এ প্রসঙ্গে আগামী বছর অর্থাৎ, ২০২৪-এ ভারতে পরবর্তী কোয়াড বৈঠক করার জন্য নেতৃবৃন্দকে আমন্ত্রণ জানান প্রধানমন্ত্রী।
(CG/MP/DM/
স্বাস্থ্যওপরিবারকল্যাণমন্ত্রক
গত চব্বিশ ঘন্টায় আরোগ্যের হার সর্বোচ্চ; ২৮,৪৭২ জন সুস্থ হয়ে বাড়ি ফিরেছেন
এ পর্যন্ত সাড়ে সাত লক্ষের বেশী সংক্রমিত সুস্থ হয়ে উঠেছেন
আরোগ্যের হার ৬৩% অতিক্রম করেছে
১৯টি রাজ্য ও কেন্দ্রশাসিত অঞ্চলে ৬৩.১৩%-র থেকে বেশী হারে সংক্রমিতরা সুস্থ হয়েছেন
নতুনদিল্লি, ২২শে জুলাই, ২০২০
দেশে এক দিনে সব থেকে বেশী কোভিড সংক্রমিত সুস্থ হয়েছেন ౼ ২৮,৪৭২ জন। গত চব্বিশ ঘন্টায় সুস্থ হয়ে বাড়ি ফেরার হিসেবে এটি সর্বোচ্চ। এর ফলে মোট ৭,৫৩,০৪৯ জন সুস্থ হয়ে উঠেছেন। এর ফলে আরোগ্য লাভের হার ৬৩.১৩%-এ গিয়ে পৌঁছেছে।
বেশী পরিমাণ সংক্রমিত সুস্থ হবার ফলে চিকিৎসাধীন ব্যক্তির  থেকে ৩,৪১,৯১৬ জন বেশী সুস্থ হয়ে উঠেছেন। এই ব্যবধান ক্রমশ বাড়ছে।
জাতীয় স্তরে আরোগ্য লাভের হার বাড়ছে। ১৯টি রাজ্য ও কেন্দ্রশাসিত অঞ্চলে এই হার জাতীয় হারের থেকে বেশী।
|
|
রাজ্য /কেন্দ্রশাসিত অঞ্চল
|
|
আরোগ্য লাভের হার
|
|
দিল্লি
|
|
৮৪.৮৩%
|
|
লাদাখ
|
|
৮৪.৩১%
|
|
তেলেঙ্গনা
|
|
৭৮.৩৭%
|
|
হরিয়ানা
|
|
৭৬.২৯%
|
|
আন্দামান ও নিকোবর দ্বীপপুঞ্জ
|
|
৭৫%
|
|
রাজস্থান
|
|
৭২.৫%
|
|
গুজরাট
|
|
৭২.৩%
|
|
ছত্তিশগড়
|
|
৭১.৮১%
|
|
অসম
|
|
৭১.০৫%
|
|
ওডিশা
|
|
৭০.৯৬%
|
|
তামিলনাডু
|
|
৭০.১২%
|
|
মণিপুর
|
|
৬৯.৪৮%
|
|
চন্ডীগড়
|
|
৬৮.৯৭%
|
|
উত্তরাখন্ড
|
|
৬৭.৯৯%
|
|
পাঞ্জাব
|
|
৬৭.৮৬%
|
|
মধ্যপ্রদেশ
|
|
৬৭.৪৭%
|
|
দাদরা ও নগর হাভেলী এবং দমন ও দিউ
|
|
৬৫.৬৭%
|
|
হিমাচল প্রদেশ
|
|
৬৪.৭২%
|
|
বিহার
|
|
৬৩.৯৫%
কেন্দ্রের গৃহীত নানা কৌশল যথাযথভাবে রাজ্য ও কেন্দ্রশাসিত অঞ্চলগুলি প্রয়োগ করার ফলে প্রত্যাশা মত ফল পাওয়া যাচ্ছে। বাড়ি বাড়ি সমীক্ষা, সংক্রমিতদের সংস্পর্শে কেউ এসেছিলেন কি না, কন্টেনমেন্ট এলাকার ব্যবস্থাপনা, ঝুঁকিপূর্ণ জনসাধারণের প্রতি নজর রাখা, নমুনা পরীক্ষার হার বাড়ানো মত নানা উদ্যোগ গ্রহণ করা হয়েছে। ত্রিস্তরীয় স্বাস্থ্য পরিকাঠামো বৃদ্ধি এবং রোগীদের যত্ন নেওয়ার প্রামাণ্য নিয়ম মেনে চলায় হাসপাতালে এবং বাড়িতে যারা নিভৃতাবাসে রয়েছেন, তাঁদের সঠিক চিকিৎসা হচ্ছে।
নতুনদিল্লির এইমস-এর বৈদ্যুতিন প্রক্রিয়ায় আই সি ইউ রোগীদের চিকিৎসায় সাহায্য করা সহ কেন্দ্র –রাজ্য সহযোগিতার মাধ্যমে গৃহীত নানা উদ্যোগে সংক্রমিতরা যথাযথ চিকিৎসা পাওয়ায় মৃত্যুর হার ক্রমশ কমছে। বর্তমানে এই হার ২.৪১%।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
ভূ-বিজ্ঞানমন্ত্রক
আংশিক চন্দ্রগ্রহণ আগামী ১৯ নভেম্বর, ভারতের দু-একটি জায়গা থেকে দেখা যাবে
নতুন দিল্লি, ১১ নভেম্বর, ২০২১
আগামী ১৯ নভেম্বর আংশিক চন্দ্রগ্রহণ হতে চলেছে। ভারত থেকে চন্দ্রোদয়ের পর গ্রহণের একেবারে শেষ অংশ খুব অল্প সময়ের জন্য দু-একটি জায়গা থেকে দেখা যাবে। দেশে মূলত উত্তর পূর্বের অরুণাচলপ্রদেশ ও আসাম থেকে এই চন্দ্রগ্রহণ প্রত্যক্ষ করা যাবে।
ভারতীয় আবহাওয়া বিভাগের সূত্র অনুযায়ী এই চন্দ্রগ্রহণ পশ্চিম আফ্রিকা, পশ্চিম ইউরোপ, উত্তর আমেরিকা, দক্ষিণ আমেরিকা, এশিয়া, অস্ট্রেলিয়া, আটলান্টিক মহাসাগর এবং প্রশান্ত মহাসাগর এলাকা থেকেও দেখা যাবে।
আংশিক চন্দ্রগ্রহণ শুরু হবে ভারতীয় সময় বেলা ১২টা ৪৮ মিনিটে। এই চন্দ্রগ্রহণ শেষ হবে বিকেল ৪টে ১৭ মিনিট নাগাদ।
পরবর্তী পূর্ণ চন্দ্রগ্রহণ ভারত থেকে দেখা যাবে আগামী বছর ৮ নভেম্বর। পূর্ণিমার দিন পূর্ণ চন্দ্রগ্রহণ হয়। সূর্য এবং চন্দ্রের মধ্যে পৃথিবী যখন মাঝখানে এসে সমান্তরাল রেখায় আবস্থান করে তখন পূর্ণ চন্দ্রগ্রহণ হয়। পৃথিবীর ছায়া পুরো চন্দ্রের ওপর পড়লেই পূর্ণ চন্দ্রগ্রহণ হয়। অবশ্য, পৃথিবীর ছায়া আংশিক ভাবে চাঁদের ওপর পড়লে তখন আংশিক চন্দ্রগ্রহণ হয়ে থাকে।
CG/BD/AS/
(Visitor Counter : 168
প্রধানমন্ত্রীরদপ্তর
ফিনল্যান্ডের প্রধানমন্ত্রীর সঙ্গে বৈঠকে ভারতের প্রধানমন্ত্রী
নয়াদিল্লি, ০৪ মে, ২০২২
প্রধানমন্ত্রী শ্রী নরেন্দ্র মোদী দ্বিতীয় ভারত - নর্ডিক শিখর সম্মেলনের ফাঁকে ফিনল্যান্ডের প্রধানমন্ত্রী মিসেস সান্না মারিনের সঙ্গে এক বৈঠকে মিলিত হন। দুই প্রধানমন্ত্রী এই প্রথম মুখোমুখী সাক্ষাৎ করলেন।
দুই প্রধানমন্ত্রীই গত বছরের ১৬ই মার্চ দ্বিপাক্ষিক ভার্চ্যুয়াল শিখর সম্মেলনে গৃহীত সিদ্ধান্তগুলি রূপায়ণে যে অগ্রগতি হয়েছে, তাতে সন্তোষ প্রকাশ করেন।
দুই প্রধানমন্ত্রী দ্বিপাক্ষিক অংশীদারিত্বে বিজ্ঞান ও শিক্ষা ক্ষেত্রে ডিজিটাইজেশন ও সহযোগিতার মতো বিষয়গুলিকে গুরুত্বপূর্ণ স্তম্ভ হিসাবে উল্লেখ করেন। বৈঠকে তাঁরা নতুন ও উদীয়মান প্রযুক্তি যেমন – কৃত্রিম বুদ্ধিমত্তা, কোয়ান্টাম কম্প্যুটিং, ভবিষ্যৎ মোবাইল প্রযুক্তি, পরিবেশ-বান্ধব প্রযুক্তি এবং স্মার্ট গ্রিডের মতো বিষয়গুলিতে সহযোগিতাকে আরও সম্প্রসারিত করার সুযোগ-সুবিধা নিয়ে আলোচনা করেন।
প্রধানমন্ত্রী শ্রী মোদী ফিনল্যান্ডের সংস্থাগুলিকে ভারতীয় সংস্থাগুলির সঙ্গে অংশীদারিত্ব গড়ে তুলে ভারতের বাজারে বিশেষ করে, টেলিযোগাযোগ পরিকাঠামো ও ডিজিটাল ক্ষেত্রে যে বিরাট সুযোগ রয়েছে, তা গ্রহণ করার আমন্ত্রণ জানান।
দুই প্রধানমন্ত্রীর মধ্যে আঞ্চলিক ও আন্তর্জাতিক ঘটনাবলীর পাশাপাশি, আন্তর্জাতিক সংগঠনগুলিতে সহযোগিতাকে আরও নিবিড় করে তোলা নিয়ে আলোচনা হয়।
CG/BD/SB
(
স্বরাষ্ট্র মন্ত্রক
অস্ত্র বিরতি লঙ্ঘন ও জঙ্গি হানা
নতুন দিল্লি, ০২ই ফেব্রুয়ারী, ২০২১
গত তিন দশক ধরে সীমান্তের অন্য প্রান্ত থেকে সন্ত্রাসবাদী কার্যকলাপে মদত দেওয়ায় জম্মু-কাশ্মীর প্রভাবিত। জম্মু-কাশ্মীরের নিয়ন্ত্রণরেখা / আন্তর্জাতিক সীমানা বরাবর পাকিস্তান, অস্ত্র বিরতি লঙ্ঘন করে। সরকার, সন্ত্রাসবাদের বিরুদ্ধে জিরো টলারেন্স  নীতি গ্রহণ করেছে।
অস্ত্র বিরতি লঙ্ঘন বা সীমান্তের অন্য় প্রান্ত থেকে গুলিবর্ষণের যথোচিত জবাব নিরাপত্তা বাহিনী তাৎক্ষণিকভাবে দিয়ে থাকে। সরকারের সক্রিয় মনোভাবের জন্য গত ৩ বছর ধরে জঙ্গিহানা হ্রাস পাচ্ছে।
সীমান্ত রক্ষী বাহিনীর সঙ্গে পাকিস্তান রেঞ্জার্সের শেষ বৈঠক নতুন দিল্লিতে ২০১৭ সালের ৮ থেকে ১০ই নভেম্বর অনুষ্ঠিত হয়েছিল। সেই বৈঠকে সীমান্তের অন্য প্রান্ত থেকে গুলিবর্ষণের প্রসঙ্গটি আলোচিত হয়। এধরণে গুলিবর্ষণ যাতে না ঘটে উভয়পক্ষই সে বিষয়ে সহমত পোষণ করেছিল। কোনো পক্ষের গুলিবর্ষণে অন্য পক্ষ সর্বোচ্চ সংযম দেখাবে। পরিস্থিতি যাতে হাতের বাইরে বেরিয়ে না যায়, তার জন্য সবরকমের যোগাযোগ মাধ্যমকে কাজে লাগানো হয়। বিভিন্ন স্তরের কম্যান্ডারদের মধ্য়ে প্রয়োজন অনুযায়ী ফ্ল্যাগ মিটিং হয়ে থাকে। এধরণের হানায় ক্ষয়ক্ষতির পরিমাণ নির্ধারণ করা হয় না, তবে, হামলায় সাধারণ নাগরিক, নিরাপত্তা বাহিনীর কর্মীরা প্রাণ হারালে তার জন্য ক্ষতিপূরণ দেওয়া হয়।
সরকার, সীমান্তের অন্য প্রান্তের থেকে জঙ্গিবাদের মদত দেওয়ার বিষয়টি নিয়ে সব সময় বিভিন্ন স্তরে আলোচনা চালায়, দ্বিপাক্ষিক, আঞ্চলিক এবং আন্তর্জাতিক স্তরে সন্ত্রাসবাদের মোকাবিলায় বিশ্বজুড়ে সহযোগিতার উপর গুরুত্ব দেওয়া হয়। সরকার, জঙ্গি কার্যকলাপ রোধে কয়েকটি পদক্ষেপ নিয়েছে -
১) জঙ্গি এবং তাদের সমর্থনকারীদের চিহ্নিত করে অভিযান চালাতে হবে। সংশ্লিষ্ট এলাকাটিকে ঘিরে ফেলে তল্লাশি অভিযান চালানোর সময় গ্রেপ্তার আটকাতে যদি হিংসার পথ নেয়, তাহলে নিরাপত্তা বাহিনীকে যথাযথ ব্যবস্থা নিতে হবে।
২) জঙ্গিদের যারা কৌশলগতভাবে সাহায্য করে এবং পেছন থেকে তদন্তের কাজে বাধা দেয়, তাদের পরিচয় সকলের কাছে প্রকাশ করতে হবে। জঙ্গিদের অর্থ সাহায্য, বিভিন্ন জঙ্গি গোষ্ঠীতে যুক্ত হওয়ার মতো ব্যবস্থা আটকানো হচ্ছে।
৩) রাত্রিকালীন টহলদারী বাড়ানো হয়েছে। যে সব জায়গায় অনুপ্রবেশের সম্ভাবনা বেশি, সেখানে নাকা চেকিং করা হয়। সীমান্তবর্তী অঞ্চল থেকে যে সব গাড়িগুলি আসে সেগুলিকে পরীক্ষা করা হয়।
৪) যে সব বাহিনী সংশ্লিষ্ট এলাকায় মোতায়েন রয়েছে, তাদের উচ্চ সতর্কতায় রাখা হয় এবং এই বাহিনীগুলির মধ্যে সমন্বয় বাড়াতে নিয়মিত বৈঠক করা হয়।
৫) জম্মু – কাশ্মীরে যে সব নিরাপত্তা বাহিনী রয়েছে, তাদের সঙ্গে বিভিন্ন গোয়েন্দা তথ্যের আদান - প্রদান করা হয়।
এর পাশাপাশি, আন্তর্জাতিক স্তরে বিভিন্ন জঙ্গি সংগঠনের সঙ্গে পাকিস্তানের যোগ সাজোশের বিষয়টি ভারত সরকার, বিভিন্ন দ্বিপাক্ষিক ও বহুপাক্ষিক আলোচনায় উত্থাপন করে। জঙ্গি হানার তদন্তে যে সব তথ্য পাওয়া যায়, সেগুলি ঐ সব আলোচনায় উপস্থাপিত করা হয়।
লোকসভায় আজ এক প্রশ্নের লিখিত জবাবে এ তথ্য জানিয়েছেন, স্বরাষ্ট্র প্রতিমন্ত্রী শ্রী জি কিষাণ রেড্ডি।
প্রধানমন্ত্রীরদপ্তর
তেসরা জানুয়ারী প্রধানমন্ত্রী পাঞ্জাব সফর করবেন
জলন্ধরে ভারতীয় বিজ্ঞান কংগ্রেসের ১০৬তম পর্বের উদ্বোধন করবেন
নয়াদিল্লি, ০২ জানুয়ারী, ২০১৯
প্রধানমন্ত্রী শ্রী নরেন্দ্র মোদী আগামীকাল তেসরা জানুয়ারী পাঞ্জাব সফর করবেন। তিনি ঐদিন জলন্ধরে ভারতীয় বিজ্ঞান কংগ্রেসের ১০৬তম পর্বের উদ্বোধন করবেন। উদ্বোধনী অনুষ্ঠানে প্রধানমন্ত্রী ভাষন দেবেন। তারপর তিনি পাঞ্জাবের গুরুদাসপুরে একটি জনসভায় ভাষন দেবেন।
সারা দেশে বিজ্ঞান, প্রযুক্তি ও উদ্ভাবনের উৎসাহ বজায় রেখে নিজ চিন্তাভাবনার সঙ্গে সামঞ্জস্য রেখে প্রধানমন্ত্রী দায়িত্ব গ্রহণের পর থেকে এটি হবে তার পঞ্চমবারের জন্য ভারতীয় বিজ্ঞান কংগ্রেসে ভাষন। পূর্বে, ২০১৮ সালে তিনি বিজ্ঞান কংগ্রেসের ১০৫তম পর্ব, ২০১৭তে ১০৪তম পর্ব, ২০১৬তে ১০৩তম পর্ব এবং ২০১৫তে বিজ্ঞান কংগ্রেসের ১০২তম পর্বে উদ্বোধনী ভাষন দেবেন।
CG/SC/NS
(Visitor Counter : 39